Mia & Robert se Kaapse verlowing fotosessie - Mooi Troues
Kaapstad is regtig een van die mooiste stede met 'n ruik kultuur, Tafelberg en die Oseaan, dus is daar vele plekke om die liefde tussen 'n paartjie vas te vang of kiekies.
Ek was uit saam met vriende in Langebaan by 'n dansklub. Die hele aand bewus van die oulike ou in die pers trui. Glimpse en danspassies was uitgelê ter opwagting van daardie eerste hallo,maar niks. Die ou wou niks weet nie.
Ek het heel aand gewag, vir iets om te gebeur, net om verras te word met 'n, "Kan ek asb, vir jou n drankie koop?" Meer opgewonde kon ek nie gewees het nie.
Pers was nog altyd my gunsteling kleur en daardie aand was dit net ons ware kleure wat na vore gekom het. Hy het my bekoor.
En Langebaan was hemel op aarde.
Ons was op vakansie in die Kalahari. Ons reis het nog net begin toe hy , in die middel van die woestyn sê 'Kom ons neem 'n foto. Dit was amper skemer. Toe ons uitklim was dit net die rooi horison te siene.
Ek het geloop om die die kamera se driepoot te stel vir die foto. Met my omdraai het hy nie net die kamera uitgehaal nie, maar ook 'n ringboksie. Binne in was hierdie ongelooflike, skitterende ring en net daar het hy my gevra om die res van sy lewe saam met hom te spandeer….
Sonder twyfel was dit 'n, JA!
Ons trou datum is 2 April 2016. Ons sien vreeslik baie uit daarna. Ons het nog nie ons reëlings is nog nie heeltemal gefinaliseer nie,maar ons beplan 'n heerlike, opregte Weskus makietie.